b'\n_START_ARTICLE_\nRinglemerska skodelica\n_START_SECTION_\nOpis\n_START_PARAGRAPH_\nSkodelica je bila narejena s kladivom iz enega samega kosa zlata, ima ro\xc4\x8daj iz ravnega zlatega traku, ki je pritrjen s kovicami.  \xc4\x8ceprav je nekoliko zme\xc4\x8dkana zaradi po\xc5\xa1kodbe pluga, je razvidno, da je bila 14 cm visoka z valovitimi stranicami. Skodelica spominja na pozno neolitsko (pribli\xc5\xbeno 2300 pr. n. \xc5\xa1t.) kerami\xc4\x8dno posodico s trakastim okrasom, a je datirana v mnogo poznej\xc5\xa1e obdobje._NEWLINE_Menijo, da skodelica ni bila grobni pridatek, ampak votivni dar, neodvisen od skeleta, ki je bil postavljen v sredi\xc5\xa1\xc4\x8du gomile okoli 1700\xe2\x80\x931500 pr. n. \xc5\xa1t. Tu niso na\xc5\xa1li sodobnih grobov, \xc4\x8deprav so bili tudi iz pozne \xc5\xbeelezne dobe skupaj z anglosa\xc5\xa1kim pokopali\xc5\xa1\xc4\x8dem._NEWLINE_Le sedem podobnih zlatih "majavih skodelic" (majava, ker ima okroglo dno) je na voljo v Evropi, vse iz obdobja med 1700 in 1500 pred na\xc5\xa1im \xc5\xa1tetjem. Ringlemerski skodelici je najbolj podoben rillatonski zlati pokal, ki so ga na\xc5\xa1li v Cornwallu leta 1837. Dve so na\xc5\xa1li v Nem\xc4\x8diji, dve v \xc5\xa0vici, ena je izgubljena, bila je iz Bretanje, in \xc5\xa1e ena neznanega izvora, morda nem\xc5\xa1ka. Sta \xc5\xa1e srebrni skodelici iz Velike Britanije, jantarna skodelica iz Hova in skodelica iz skrilavca, vse imajo osnovne oblike. Najdbe v Veliki Britaniji so z obmo\xc4\x8dja Wessexa, na celini pa ob Renu ali obali Rokavskega preliva, ki ka\xc5\xbeejo, da so posode povezane s trgovskimi potmi.\n_START_SECTION_\nOdkritje, nakup in razstava\n_START_PARAGRAPH_\nSkodelico je s kovinskim detektorjem odkril Cliff Bradshaw 4. novembra 2001.  O najdbi je poro\xc4\x8dal v pisarni lokalnega mrli\xc5\xa1kega oglednika in pri volunterski dr\xc5\xbeavni organizaciji za majhne arheolo\xc5\xa1ke najdbe (Portable Antiquities Scheme). Po zakonu o najdbah (Treasure Act) iz leta 1996 je bila skodelica vpisana in je bilo dolo\xc4\x8deno, da jo bo leta 2002 kupil Britanski muzej za 270.000 \xc2\xa3, denar pa izpla\xc4\x8dal Bradshawu in dru\xc5\xbeini Smith, ki je lastnica kmetije v Ringlemerju.  Denar za odkup skodelice za muzej je bil pridobljen z donacijami Loterijskega sklada (Lottery, National Art Collections Fund) in prijateljev Britanskega muzeja._NEWLINE_Po odkritju skodelice so mesto izkopavali med letoma 2002 in 2005 ter razkrivali zgodovino, za\xc4\x8deli so z obdobjem mezolitika. Na\xc5\xa1li so \xc5\xa1tevilne neolitske predmete in ugotovili, da je to obmo\xc4\x8dje pokopali\xc5\xa1\xc4\x8da iz zgodnje bronaste dobe (pribli\xc5\xbeno 2300 pr. n. \xc5\xa1t.) in anglosa\xc5\xa1ko pokopali\xc5\xa1\xc4\x8de. Skodelica pod \xc5\xa1tevilko 10 je na seznamu britanskih arheolo\xc5\xa1kih najdb, predmetov, ki so jih strokovnjaki Britanskega muzeja leta 2003 pripravili za televizijski dokumentarec z naslovom Our Top Ten Treasures (Na\xc5\xa1ih deset najve\xc4\x8djih zakladov)._NEWLINE_Od 14. maja 2004 do 13. januarja 2006 je bila na razstavi Pokopani zakladi v muzejski zakladnici in na turneji v Narodnem muzeju in galeriji Walesa v Cardiffu, muzeju v Manchestru, muzeju Hancock v Newcastlu in Norwich Castle Museum & Art Gallery. Po vrnitvi v London je bila do 17. oktobra 2006 na za\xc4\x8dasnem ogledu v sobi skupaj z rillatonskim zlatim pokalom. Od 17. oktobra do 26. februarja 2007 je bila na ogled v muzeju v Dovru.'